ทอม แคลนซี

ทอม แคลนซี () ชื่อเต็มคือ โทมัส ลีโอ แคลนซี จูเนียร์ (; 12 เมษายน พ.ศ. 2490 – 1 ตุลาคม พ.ศ. 2556) เป็นนักเขียนนิยายสงครามและการเมืองชาวอเมริกัน นวนิยายสิบเจ็ดเรื่องของเขาติดอันดับหนังสือขายดี ด้วยยอดจำหน่ายกว่า 100 ล้านเล่มในการจัดพิมพ์

ชีวิตช่วงต้น 
แคลนซีเกิดที่โรงพยาบาลแฟรงกลินสแควร์ (Franklin Square) เมืองบอลทิมอร์ รัฐแมริแลนด์ และเติบโตขึ้นมาในย่านนอร์ทวูด แคลนซีเป็นบุตรคนที่สองในหมู่พี่น้องสามคนร่วมกับโธมัส ผู้ซึ่งทำงานให้แก่การไปรษณีย์แห่งประเทศสหรัฐอเมริกา และแคเธอรีน

อาชีพนักประพันธ์ 
แคลนซีในวัยเด็กอยากจะเป็นทหาร แต่มีปัญหาสายตาสั้น แต่ด้วยความสนใจในนาวิกศาสตร์และการบิน ทำให้บทประพันธ์ของเขาได้รับคำยกย่องว่า เป็นนักประพันธ์ที่ให้รายละเอียดเกี่ยวกับการทหารไว้อย่างมาก และเป็นข้อมูลที่ถูกต้องครบถ้วน

แคลนซีเริ่มต้นอาชีพนักประพันธ์ด้วยผลงานชิ้นแรก ล่าตุลาแดง ใน พ.ศ. 2528 ซึ่งเขาได้เสนอขายต่อสถาบันข่าวทหารเรือด้วยจำนวนเงิน 5,000 ดอลลาร์สหรัฐ รวมทั้งได้รับคำชมจากสถาบันแห่งนี้ด้วยเช่นกัน

การเสียชีวิต 
แคลนซีเสียชีวิตในวันที่ 1 ตุลาคม พ.ศ. 2556 หลังจากเจ็บป่วยไม่นาน ที่โรงพยาบาลจอนส์ฮอปกินส์ ใกล้กับบ้านที่บอลทิมอร์ของเขา รวมอายุได้ 66 ปี และไม่ได้เปิดเผยสาเหตุของการเสียชีวิต เขามีบุตรสี่คนกับภรรยาคนแรก และบุตรสาวอีก 1 คนกับอเล็กซานดรา มารี ลีเวลลีน ภรรยาคนที่สอง

ผลงาน

เรียงตามลำดับการตีพิมพ์ 
ชื่อแปลภาษาไทย แปลโดย สุวิทย์ ขาวปลอด

The Hunt for Red October (2527) ล่าตุลาแดง
 กัปตันมาร์โก ราเมียส ขโมยเรือดำน้ำใหม่ล่าสุดของโซเวียต ชื่อ ตุลาแดง (Red October) และมุ่งสู่สหรัฐอเมริกา เป็นผลงานชิ้นแรกที่ปรากฏตัวละคร แจ็ค ไรอัน
Red Storm Rising (2529)  เกมถล่มโลก
 เมื่อโซเวียตสูญเสียคลังน้ำมันจากการก่อการร้าย จึงมีแผนจะครอบครองตะวันออกกลาง โดยบุกยุโรปก่อนให้พันธมิตรเข้าใจผิด (ไม่ใช่ซีรีส์ของไรอัน)
Patriot Games (2530) เด็ดหัววีรบุรุษ
 แจ็ค ไรอันได้ไปขัดขวางการลอบสังหารราชวงศ์อังกฤษโดยบังเอิญ และทำให้มีผู้ตามล่าแจ็ค ไรอันถึงบ้านในสหรัฐอเมริกา
The Cardinal of the Kremlin (2531) แผนชิงฟ้า
 แจ็ค ไรอัน ต้องเข้าไปพัวพันกับการช่วยเหลือแหล่งข่าวระดับสูงของโซเวียต ในชื่อ Cardinal ผู้ส่งข่าวลับมายังรัฐบาลสหรัฐอเมริกามาเป็นเวลานานให้หนีออกจากโซเวียต โดยมีฉากหลังเป็นการต่อสู้ทั้งทางการเมืองและทางสายลับในเรื่องระบบป้องกันขีปนาวุธของทั้งสองประเทศ
Clear and Present Danger (2532) เคลียร์แล้วลุยเจ็บปวด
 เมื่อเพื่อนรักประธานาธิบดีแห่งสหรัฐฯ ถูกสังหารโหด โดยมีส่วนพัวพันกับยาเสพติด จึงสั่งให้ ซีไอเอ ปฏิบัติภารกิจลับชื่อ ทาร์พัน โดยส่งหน่วยจู่โจมขนาดเล็ก นำโดย จอห์น คลาร์ก เข้าไปจัดการพ่อค้ายาโคลัมเบีย เมื่อพ่อค้ายารู้ว่า รัฐบาลสหรัฐฯ พยายามยึดเงินของกลาง ทำให้หน่วยรบถูกลอยแพในโคลัมเบีย แจ๊ค ไรอัน รักษาการ รอง ผอ. ซีไอเอ จึงต้องเข้าไปช่วยเหลือหน่วยทหารออกมา
The Sum of All Fears (2534) นักรบเกมโลกันต์
Without Remorse (2536) ลบรอยแค้น
Debt of Honor (2537) หักปีกอินทรี 
 เรื่องนี้เป็นที่กล่าวขานกันมาก เพราะเขียนไว้ก่อนเหตุการณ์วินาศกรรม 11 กันยายน พ.ศ. 2544 โดยในเรื่องมีฉากนักบินผู้มีความแค้นต่อสหรัฐอเมริกา ขับเครื่องบินโดยสารเปลี่ยนเส้นทางไปชนรัฐสภาสหรัฐฯ
Executive Orders (2539) ขย้ำพยัคฆราช
 แจ็ค ไรอัน เข้ารับตำแหน่งประธานาธิบดีสหรัฐอเมริกาแทนตำแหน่งที่ว่างลงอย่างกะทันหัน เขาต้องนำพาประเทศให้พ้นจากวิกฤตทางการเมืองและการก่อการร้าย ในเรื่องนี้ จอห์น คลาร์ก เข้ามามีบทบาทอยู่ด้วยในช่วงสั้น ๆ
 SSN (2539)
Rainbow Six (2541) อุดมการณ์เฉียดนรก
The Bear and the Dragon (2543) รุกฆาต
Red Rabbit (2545) กระต่ายแดงแรงฤทธิ์
 The Teeth of the Tiger (2546)
Lock on ล็อกเป้าสังหาร
Dead or Alive คมเพชฆาต
Mirror Image ศัตรูคู่ขนาน
Against all Enemies ชนแหลก
Threat Vector มังกรผยอง
Command Authority อินทรีประจัญบาน
Support and Defend หนีสุดขีดล่าสุดแค้น
Full Force and Effect อหังการเหยียบฟ้า
Underfire หักเหลี่ยมรัฐประหาร
Commander in Chief ประธานาธิบดีประจัญบาน
True Faith and Allegiance ไฟล์เปิดนรก

เรียงตามลำดับเวลาในเรื่อง 
นับเฉพาะเรื่องในชุดของตัวเอก แจ็ค ไรอัน และจอห์น คลาร์ก

 Without Remorse
 Patriot Games
 Red Rabbit
 The Hunt for Red October
 The Cardinal of the Kremlin
 Clear and Present Danger
 The Sum of All Fears
 Debt of Honor
 Executive Orders
 Rainbow Six
 The Bear and the Dragon
 The Teeth of the Tiger

ผลงานที่ได้รับการนำไปสร้างเป็นภาพยนตร์ 
 The Hunt for Red October (ปฏิบัติการล่าตุลาแดง) (2533) นำแสดงโดย อเล็ก บอลด์วิน (ไรอัน) และ ฌอน คอนเนอรี (ราเมียส)
 Patriot Games (เกมอำมหิตข้ามโลก) (2535) แฮร์ริสัน ฟอร์ด แสดงเป็น แจ็ค ไรอัน 
 Clear and Present Danger (แผนอันตรายข้ามโลก) (2537) แฮร์ริสัน ฟอร์ด แสดงเป็น แจ็ค ไรอัน และ วิลเลียม เดโฟ แสดงเป็นจอห์น คลาร์ก
 The Sum of All Fears (วิกฤตนิวเคลียร์ถล่มโลก) (2545) เบ็น เอฟเฟลค เป็นแจ็ค ไรอัน มอร์แกน ฟรีแมน แสดงเป็นผู้อำนวยการ ซีไอเอ มีการจัดเรียงลำดับเวลาแตกต่างจากในหนังสือ
Tom Clancy's Without Remorse (2021)  Michael B. Jordan is John Kelly

วิดีโอเกม 
ผลงานของทอม แคลนซี ได้นำไปสร้างเป็นวิดีโอเกมแนวสงคราม จารกรรม และการต่อต้านการก่อการร้าย ดังนี้
 Tom Clancy's Rainbow Six siege นำมาจากหนังสือชื่อเดียวกัน
 Tom Clancy's Ghost Recon
 Tom Clancy's Splinter Cell
 Tom Clancy's Endwar
 Tom Clancy's Hawx
 Tom Clancy's Splinter Cell:Blacklist ภาคต่อของ Tom Clancy's Splinter Cell
 Tom Clancy's The Division (ทอม แคลนซีส์ เดอะดิวิชัน) (2559)
 Tom Clancy's Ghost Recon® Wildlands

รางวัลที่ได้รับ 
 แคลนซีเป็นหนึ่งในสามนักประพันธ์ที่มียอดจำหน่ายสองล้านเล่มในการตีพิมพ์ครั้งแรกของช่วงคริสต์ทศวรรษ 1990 (อีกสองคนได้แก่จอห์น กริแชม และเจ. เค. โรว์ลิง) นวนิยาย พ.ศ. 2532 (ค.ศ. 1989) เรื่องClear and Present Danger ของแคลนซีทำยอดจำหน่ายฉบับปกแข็งได้ 1,625,544 เล่ม ส่งผลให้เป็นนวนิยายขายดีอันดับ 1 ในช่วงคริสต์ทศวรรษ 1980 
 แคลนซีได้รับปริญญาดุษฎีบัณฑิตกิตติมศักดิ์สาขาอักษรศาสตร์ และเข้าร่วมพิธีรับปริญญาที่สถาบันโพลิเทคนิคเรนส์ซเลียร์ใน พ.ศ. 2535 และหลังจากนั้นทางโรงเรียนได้รับการอ้างถึงในผลงานหลักของเขาเป็นจำนวนมาก

อ้างอิง

แหล่งข้อมูลอื่น 
 
 
 Official Tom Clancy website
 Tom Clancy — The Master of The Modern-Day Thriller
 Transcript of interview with Deborah Norville on the War in Iraq — April 2004
 Tom Clancy  at the Internet Book Database of Fiction 
 
 Appearances on C-SPAN
 The Page of Tom Clancy's Primary Publisher 
 Booknotes interview with Clancy and Gen. Fred Franks on Into the Storm: A Study in Command, July 13, 1997. 
 In Depth interview with Clancy, February 3, 2002
 Datacide Critical Article about Tom Clancys Vision of Entertainment

บทวิจารณ์วรรณกรรม 
 "Something for the Boys" โดย Christopher Hitchens, The New York Review of Books, 14 พฤศจิกายน พ.ศ. 2539.  "A review of Clancy's Marine: A Guided Tour of a Marine Expeditionary Unit."

นักเขียนชาวอเมริกัน
บุคคลจากบอลทิมอร์
ชาวอเมริกันเชื้อสายไอริช
ผู้ได้รับปริญญากิตติมศักดิ์